तो केवल उस संदर्भ में मैंने कहा कि अगर आपको आत्मज्ञान की तलाश है तो आप इंतजार कीजिए। लेकिन अगर आप एक उपकरण बनना चाहते हैं, एक साधन बनना चाहते हैं, आप कई और लोगों के लिए आत्मज्ञान की एक प्रक्रिया बनना चाहते हैं, तो इसके लिए आपको एक अलग स्तर की साधना की जरूरत होगी। हम लोग अलग-अलग तरीकों से अलग-अलग स्तर के साधक क्यों तैयार करते हैं? हम लोगों ने क्यों ब्रह्मचारी और संन्यासी बनाए? अगर आप सिर्फ आत्मज्ञान चाहते हैं तो आपको इन सब चीजों की जरूरत नहीं होती। लेकिन हम ऐसे लोगों का समूह तैयार करना चाहते हैं, जो भविष्य में एक उपकरण बन सकें। अगर वे स्थितियों को ठीक ढंग से संभाल लेते हैं, अगर वे इस प्रक्रिया के लिए खुद को पूरी तरह से सौंप देते हैं तो वे लोग एक प्रभावशाली उपकरण बन सकते हैं। फिर यह चीज एक जीवंत व प्रभावशाली उपकरण के रूप में एक पीढ़ी से दूसरी पीढ़ी तक जारी रह सकती है। यह चीज किसी सूचना या किताब के रूप में नहीं, बल्कि एक जीवंत चीज के रूप में रहनी चाहिए, जिसे विकृत न किया जा सके।